"Aeronava, în drum spre Ucraina, va face o escală scurtă la Chişinău pentru a-l prelua pe Iurie Leancă. Premierul Republicii Moldova va participa alături de premierul Victor Ponta la discuţiile cu omologul lor ucrainean, Arseni Iaţeniuk. Seara, la finalul vizitei de lucru, cei trei premieri vor asista împreună la partida de fotbal Dinamo Kiev-Steaua, meci contând pentru Grupa J a Ligii Europa", au declarat pentru MEDIAFAX surse oficiale.

Potrivit acestora, la întoarcerea spre casă, aeronava românească se va opri din nou, în escală, la Chişinău, unde va coborâ premierul moldovean, iar premierul Ponta va reveni la Bucureşti la puţin timp după miezul nopţii de joi spre vineri.

Premierul Victor Ponta a anunţat, miercuri, că în vizita pe care o va efectua în Ucraina se va întâlni şi cu preşedintele Petro Poroşenko şi va participa, împreună cu premierul moldovean Iurie Leancă şi cu cel ucrainean Arseni Iaţeniuk, la o trilaterală Ucraina - Republica Moldova - România.

Meciul Dinamo Kiev-Steaua este programat pentru joi, în capitala Ucrainei, de la ora 20.00, şi face parte din etapa a doua a Grupei J a Ligii Europa.